Voss Folkemuseum

Voss folkemuseum er et distriktsmuseum like ved Vossevangen i Voss kommune i Vestland. Det ble etablert i 1917 for å ta vare på det gamle tunet på gården Mølster og åpnet som friluftsmuseum i 1928. I dag har museet også ansvar for Nesheimstunet, Oppheim gamle prestegard, og Dagestadmuseet med treskjæreren Magnus Dagestads arbeider.

 Opprinnelse 
Gården Mølster ble delt tidlig på 1500-tallet, og fram til tunet ble fraflyttet, var det to bruk her. I dag er det 16 bygninger på tunet, åtte som hører til hvert bruk, og alle bygningene står slik de stod da den siste familien flyttet ut i 1927. 

Voss folkemuseum fikk i 1985 et eget samlings- og utstillingsbygg, som ble tegnet av arkitekt Dag Mossige. Her er det en stor basisutstilling, som handler om bygdesamfunnet Voss fram til utgangen av 1800-tallet. Et hovedverk i denne utstillinga er «Ridande vossabrudlaup», som er skåret i tre av Gudleik Brekkhus. Hvert år viser museet en eller flere temautstillinger. Museet har over  registrerte gjenstander i samlingene. I 2014 kjøpte museet arkivet etter den lokale bedriften Herheim foto, et arkiv som inneholder rundt  bilder fra 1945 til i dag. Museet har også et innholdsrikt bibliotek. 

Voss folkemuseum er en del av stiftelsen Hardanger og Voss museum.

 Bildegalleri 

 Se også 
 Mølstertunet
 Hardanger og Voss museum

 Referanser 

 Eksterne lenker 


Kategori:Museer i Vestland
Kategori:Kulturminner i Voss
Kategori:Norsk trearkitektur
Kategori:Byggverk i Voss
Kategori:Kultur i Voss
Kategori:Voss' historie
Kategori:Kulturhistoriske museer
Kategori:Etableringer i 1917
Kategori:Museer etablert i 1910-årene